burgasdotpro/wikipedia huggingface dataset:
Göbekli Tepe

Göbekli Tepe (doslova "Pupočný vrch") je archeologická lokalita – neolitická svätyňa na vrchole kopca v tureckom regióne Juhovýchodnej Anatólii, od mesta Şanlıurfa (starší názov Urfa). 
Göbekli Tepe je najstaršou známou ľudskou náboženskou stavbou a zároveň najstaršou známou stavbou, zložitejšou ako chatrč. Svätyňa bola vybudovaná pravdepodobne zberačmi a lovcami pred 11 600 rokmi, čiže v 10. tisícročí pred naším letopočtom. Jej nález v roku 1994 spolu s nálezom sídliska Nevalı Çori výrazne posunul hranicu počiatku ľudskej civilizácie, čo spôsobilo revolúciu vo vedeckých kruhoch. Dovtedy sa pokladalo za nemožné, aby zberači a lovci v tej dobe boli schopní postaviť takú veľkú stavbu. 
Svätyňu tvoria kamenné kruhy s priemerom 5 až 10 metrov, v ktorých sa nachádzajú opracované kamenné piliere v tvare písmena T a s hmotnosťou až 50 ton. Na kamenných pilieroch sú reliéfy rôznych zvierat. V okolí sa našli základy chatrčí a rôzne nástroje (pazúriky, šípy…).
Göbekli Tepe je od roku 2018 na zozname Svetového dedičstva UNESCO.
Letisko Aberdeen

Letisko Aberdeen (; ; kód IATA: ABZ, kód ICAO: EGPD) je medzinárodné letisko, nachádzajúce sa v Dyce, pri Aberdeene, Škótsko, UK. Od centra Aberdeenu je vzdialené severozápadne. V roku 2011 prepravilo letisko okolo 3,1 milióna pasažierov, čo je oproti roku 2010 nárast o 11,5%. Letisko Aberdeen je 14. najrušnejším letiskom Británie. Letisko bolo v roku 2011 taktiež druhým najrušnejším letiskom Škótska a šiestym najrušnejším Británie podľa počtu pravidelných liniek.
Stefano Mauri

Stefano Mauri (* 8. január 1980, Monza) je taliansky futbalista, ktorý hráva na pozícii záložníka. Momentálne (2012) je hráčom talianskeho klubu Lazio Rím.
Stávkarská aféra.
V máji 2012 bol Stefano Mauri zadržaný talianskou políciou pre podozrenie z účasti na stávkarskom škandále. Následne bol rozhodnutím súdu presunutý do domáceho väzenia.
Hernanes

Hernanes vlastným menom Anderson Hernanes de Carvalho Andrade Lima (* 29. máj 1985, Aliança) je brazílsky futbalista.
S kariérou začínal v brazílskom klube São Paulo, kde pôsobil od roku 2001 v mládežníckych výberoch. Do seniorského tímu sa prebojoval v roku 2005. V auguste 2010 ho za viac ako 11 miliónov Eur kúpilo Lazio Rím, kde podpísal 5-ročnú zmluvu.
Cristian Daniel Ledesma

Cristian Daniel Ledesma (* 24. september 1982, Morón, Argentína) je naturalizovaný taliansky futbalista argentínskeho pôvodu, v súčasnosti hráč talianskeho klubu Lazio Rím. Hráva v strede zálohy.
Cristian Ledesma sa narodil v argentínskom meste Morón pri Buenos Aires. S kariérou začal v legendárnom argentínskom klube Boca Juniors. V roku 2001 odišiel do Talianska, keď prestúpil do Lecce. Po vypadnutí Lecce do Série B prestúpil za 450 tisíc eur do Lazia Rím, kde hrá do súčasnosti (2012).
Reprezentácia.
Cristian Ledesma prijal talianske občianstvo a od roku 2010 môže reprezentovať Taliansko. Zatiaľ sa mu to podarilo raz.
Joe Quimby

Joe Quimby vlastným menom Joseph Fitzgerald O'Malley Fitzpatrick O'Donnell The Edge „Joe“ Quimby, prezývaný tiež „Diamantový Joe“ je fiktívna postava v seriáli Simpsonovci. Je starostom v meste Springfield. V originálnom znení jeho postavu nahovoril Dan Castellaneta. Jeho manželkou je Martha Quimby.
Je skorumpovaný a záletný, svoju manželku pravidelne podvádza so svojimi asistentkami, Miss Springfield či vlastnou neterou. Je členom Demokratickej strany. V budúcnosti bude pracovať ako taxikár pod menom Mohammed Djafal.
Monmouth

Monmouth (, po walesky Trefynwy – "„mesto pri Monnow“") je mesto na juhovýchode Walesu. Leží na sútoku riek Wye, Monnow a Trothy len niečo cez 3 km od hranice s Anglickom, vo vzdialenosti 58 kilometrov na severovýchod od Cardiffa a 204 kilometrov západne od Londýna. Patrí do grófstva Monmouthshire a v roku 2001 malo 8 877 obyvateľov. 
V dobách Rímskej ríše bola na mieste dnešného Monmoutha pevnosť Blestium, ktorá patrila k rímskej provincii Britannia. Normani tu postavili v roku 1067 hrad, v ktorom sa narodil v roku 1387 budúci anglický kráľ Henrich V. z dynastie Lancasterovcov.
Štorchův dům

Štorchův dům je dom č. p. 552 na Staromestskom námestí (č. 16) v Prahe medzi Sixtovým domom a domom U Kamenného beránka. Niekedy je nazývaný aj dom U Kamenného obrazu Panny Marie, U Kamenné Panny Marie, U Černých vrat, U Černých dveří, alebo Maršálkovský dům podľa staršieho domu, ktorý stál na jeho mieste a bol zbúraný v roku 1896. Dom je chránený ako kultúrna pamiatka. 
Štorchův dům bol postavený v rokoch 1896 – 1897 pre nakladateľa Alexandra Štorcha podľa návrhu architekta Friedricha Ohmanna v štýle vladislavskej gotiky. Fresky zhotovil Mikoláš Aleš, je na nich vyobrazený Jan Amos Komenský, píšuci mních, sv. Václav na koni, svätec v plášti, znak Českého kráľovstva, znak hlavného mesta Prahy, bocian ako Štorchov emblém a ďalší. Nad vchodom je socha Madony, okolo okna na arkieri sú sochy evangelistov.
Dom vyhorel počas Pražského povstania v roku 1945 a bol obnovený v roku 1948. Ďalšie úpravy prebiehali v rokoch 1972, 1986 – 1987 a 1993.
Aul

Aul (turkický výraz: "awıl"; rusky: аул, čečensky: "oil") pôvodne znamenal sídlo (väčšinou nomádske sídlo poľnohospodárskeho charakteru), neskôr sa význam preniesol na označenie rodu – rodiny, vo východnom Kaukaze ako označenie horskej dediny. V Kaukazskej horskej oblasti Svaneti v Gruzínsku sú auly s ich typickými stredovekými vežami súčasťou pamätihodností zapísaných na zoznam Svetového dedičstva UNESCO.
Laodameia (manželka Thyesta)

Laodameia alebo Láodameia (starogr. "Λαοδάμεια" – "Laodameia", ) je v gréckej mytológii manželka mykénskeho kráľa Thyesta. 
Laodameia sa vydajom za mykénskeho kráľa Thyesta stala svedkyňou jeho neľútostného krvavého boja o mykénsky trón s bratom Atreom. Kruté udalosti plné hrôzy neobchádzali mykénsky hrad už tri generácie. Preslávil sa nimi hlavne kráľ Pelops ako aj jeho synovia Atreus a Thyestes.
Laodameia mala so svojim manželom troch synov. Tantala a Pleisthena dal Atreus zabiť a upiecť a potom ich predložiť ako pokrm na Thyestovej hostine. Keď sa všetci najedli zavolal Atreus svojich sluhov, ktorí priniesli na misách ich useknuté hlavy a bratovi vzápätí oznámil, že mäso, na ktorom si práve pochutnával boli jeho synovia. 
Tento zločin, ktorý rozhneval aj bohov neostal bez odplaty. Tretí jej syn Aigisthos Atrea zabil a neskôr aj jeho syna Agamemnóna.
Centrobasket

Centrobasket alebo aj Majstrovstvá Strednej Ameriky a Karibiku v basketbale je najvyššie stredoamerické a karibské podujatie národných družstiev v basketbale, ktoré riadi Stredoamerická a karibská basketbalová konfederácia (CONCENCABA) v spolupráci s Americkou basketbalovou federáciou (FIBA Americas). Jeho história siaha do roku 1965, kedy sa v Mexiku konali prvé majstrovstvá mužov, a v roku 1971, vo Venezuele, aj prvé majstrovstvá žien. Prebiehajú s 2-ročnou periodicitou. Dominujú v nich družstvá a .
Centrobasket tiež slúži ako kvalifikácia stredoamerických družstiev na majstrovstvá Ameriky či basketbalový turnaj Panamerických hier.
Thames

Thames môže byť:
Laodameia (manželka Prótesilaa)

Laodameia alebo Láodameia (starogr. "Λαοδάμεια" – "Laodameia", ) je v gréckej mytológii, dcéra argonauta Akasta, manželka hrdinu Prótesilaa. 
Laodameia bola manželkou Prótesilaa, podľa mýtov prvého padlého achájskeho bojovníka v trójskej vojne.Prótesilaa po vylodení achájcov zabil Hektor, syn trójskeho kráľa Priama.
Nešťastná Laodameia si po manželovej smrti dala vyrobiť jeho sochu, hovorila k nej a trávila s ňou celé dni. Bohovia s vdovou súcitili, preto na ich pokyn boh Hermes priviedol Prótesilaa z podsvetia, aby s ním chvíľku pobudla. Keď sa však s ním Láodameia musela znovu rozlúčiť, nezvládla to a spáchala samovraždu.
Centrobasket žien 2012

Centrobasket žien 2012 boli v poradí 18. Majstrovstvá Strednej Ameriky a Karibiku žien v basketbale žien, ktoré organizuje Americká basketbalová federácia (FIBA Americas). Konali sa v San Juane, v Portoriku od 12.16. júna 2012, za účasti 8 tímov.
Svoj 15-ty titul ziskali hráčky Kuby. Po turnaji žien o 2 dni neskôr takisto v Portoriku sa konal aj turnaj mužov.
Centrobasket bol zároveň kvalifikáciou na budúcoročné Majstrovstvá Ameriky 2013. Kvalifikovali sa na ne 4 najlepšie tímy.
Účastníci.
Pozn: Číslo v zátvorke udáva umiestnenie v medzinárodnom rebríčku Roon Ba k 5. júlu 2012.
Čuvaština

Čuvaština (po čuvašsky Чăвашла alebo Чӑваш чӗлхи) je turkický jazyk rozšírený v západnej časti Uralu v strednom Rusku, je pôvodným jazykom Čuvašov a oficiálnym jazykom Čuvašska. Používajú ju približne dva milióny ľudí. Čuvaština je jediným jazykom bulharskej podskupiny turkických jazykov.
Dialekty.
Delí sa na tri základné dialekty a výrazne sa odlišuje od ostatných turkických jazykov. Príčinou je zrejme silný mongolský vplyv a rané odlúčenie od hlavnej skupiny turkických jazykov; relatívne nízky počet staroturkických, arabských a perzských výpožičiek v porovnaní s ostatnými turkickými jazykmi je určený tým, že Čuvaši neprijali islam, ale pravoslávie. Islam bol hlavným zdrojom výpožičiek zo spomenutých jazykov. O to viac výpožičiek má čuvaština z ruštiny, marijčiny, udmurtčiny a mordviančiny.
Písmový systém.
Čuvaština sa najčastejšie zapisuje upravenou cyrilikou s pridanými znakmi:
Najstarší systém zápisu turkických jazykov, známy ako orchonské písmo, vymizol po prechode Volžských Bulharov na islam. Neskôr sa používalo aj arabské písmo, po invázii Mongolov do Volžského Bulharska písaná forma jazyka vymizla. Moderná čuvašská abeceda bola uvedená v roku 1873 Ivanom Jakovlevom, v roku 1938 bola upravená do dnešnej podoby.
Laodameia (dcéra Bellerofonta)

Laodameia alebo Láodameia (starogr. "Λαοδάμεια" – "Laodameia", ) je v gréckej mytológii dcéra hrdinu Bellerofonta, matka Diovho syna Sarpédonta. 
Laodameia bola dcérou hrdinu Bellerofonta. Stala sa milenkou najvyššieho boha Dia a porodila mu syna Sarpédonta, ktorý sa neskôr stal hrdinom trójskej vojny. Sarpedón ako spojenec Tróje bojoval v čele vojska Lýkie. Vo vojne padol v súboji s achájskym hrdinom Patroklom, priateľom Achillea.
Nitra Knights

Nitra Knights je slovenský klub amerického futbalu z Nitry. Hrá v prvej Českej lige. V roku 2024 sa stali Nitra Knights prvým tímom zo Slovenska, ktorý zvíťazil v českej lige. Vo finále zdolali Znojmo Knights na domácej pôde. Finále sa hralo prvýkrát na Slovensku.
O klube.
Klub bol založený v roku 1997 a patrí tak medzi najstaršie kluby v tomto športe na Slovensku. Nitra Knights funguje ako občianske združenie. Svoje domáce zápasy hrával na štadióne FC Nitra. Od roku 2019 klub zmenil svoje pôsobenie a začal využívať na svoje zápasy futbalové ihrisko na Kyneku ( mestská časť Nitry ). V sezóne 2022 pôsobil klub v najvyššej českej lige (Snapbacks liga), kde s bilanciou 3 výhry a 5 prehier obsadil 7. miesto.
Športové úspechy.
Slovenská liga amerického futbalu:
Memoriál Viktora Kincela 2015 - Prvé miesto
Slovenská futbalová liga:
Drone metal

Drone metal (iné názvy: drone doom, power ambient) je štýl heavy metalu, ktorý v sebe spája pomalé tempo a ťažkosť doom metalu s dlhotrvajúcimi tónmi drone. Drone metal je niekedy spájaný s post-metalom alebo avantgardným metalom.
Charakteristika.
Väčšinou je elektrická gitara vykonávaná s veľkou dávkou ozveny alebo spätnej väzby kým vokály, ak sú vôbec prítomné, sú growlingového alebo screamingového charakteru. Skladbám často chýba beat alebo rytmus v tradičnom ponímaní a sú väčšinou veľmi dlhé.
Hudobné vplyvy.
Drone metalová hudba v sebe spája prvky z viacerých hudobných vplyvov, vrátane rockových/metalových interpretov ako Black Sabbath, Deep Purple, Celtic Frost, Flower Travellin’ Band, Melvins, Swans a Skullflower a minimalistických skladateľov ako Phill Niblock, Charlemagne Palestine, La Monte Young a Tony Conrad.
História.
Drone metal bol prvýkrát zavedený skupinou Earth pôvodom zo Seattlu, ktorá bola založená v roku 1990, ktorá bola označovaná za "minimalistickú post-grungeovú skupinu". Skupina Earth čerpala inšpiráciu zo sludge metalovej hudby skupiny Melvins a minimalistickej hudby skladateľa La Monte Younga.
Veľká cena Európy 2012

Veľká cena Európy 2012 (oficiálne známa ako LV Telefónica Grand Prix of Europe) sú preteky Formuly 1, ktoré sa konali na okruhu Valencia Street Circuit vo Valencii v Španielsku dňa 24. júna 2012. Bol ôsmym podujatím sezóny 2012 a naposledy bude okruh hosťovať preteky Veľkej ceny Európy; od roku 2013 sa bude Veľká cena Španielska striedať medzi Barcelonou a Valenciou.
Bruno Senna

Bruno Senna (* 15. október 1983, São Paulo) je brazílsky pilot formuly 1. V súčasnosti (2012) jazdí za tím Williams–Renault.
Je synovcom trojnásobného majstra sveta F1 Ayrtona Sennu, ktorý tragicky zahynul v roku 1994 na okruhu Imola. Brunov otec zomrel v roku 1996 pri motocyklovej nehode a tak jeho odhodlanie stať sa pretekárskym jazdcom vyvolalo v rodine veľkú nevôľu.
Zoznam najrušnejších letísk na svete

Tu sa nachádza zoznam najrušnejších letísk na svete podľa počtu odbavených cestujúcich za rok:
Wye

Wye (po walesky Afon Gwy) je 215 kilometrov dlhá rieka vo Spojenom kráľovstve, kde tvorí časť hranice medzi Anglickom a Walesom. V dobách Rímskej ríše sa nazývala "Vaga" (odvodené od "vagus" – vandrák). Wye pramení vo waleských horách u Plynlimona a vlieva sa do estuára rieky Severn a teda do Bristolského zálivu. Tečie cez grófstva Ceredigion, Powys, Monmouthshire, Gloucestershire a Herefordshire. 
Pri rieke Wye ležia mestá Rhayader, Builth Wells, Hay-on-Wye, Hereford, Ross-on-Wye a Monmouth.
Prítoky Wye sú Lugg, Arrow, Elan, Dulas, Irfon, Marteg, Monnow, Trothy, Ithon, Llynfi, Tarennig a Bidno.
Pred rozvojom železnice slúžila Wye pre lodnú dopravu, dnes je využívaná predovšetkým na rekreačné účely: pre rekreačný rybolov, kanoistiku a veslovanie.
Centrobasket mužov 2012

Centrobasket mužov 2012 boli v poradí 23. majstrovstvá Strednej Ameriky a Karibiku v basketbale mužov, ktoré organizuje Americká basketbalová federácia (FIBA Americas). Konali sa v San Juane, v Portoriku od 18.24. júna 2012, za účasti 10 tímov.
Turnaj mužov sa konal 2 dni po skončení portorického turnaja žien. Titul neobhájili domáci Portoričania, keď svoj tretí titul získali hráči Dominikánskej republiky. Takisto prekvapením bola prehra Panamy v stretnutí o 3. miesto z Jamajkou. Tá získala vôbec svoju prvú medailu na stredoamerických majstrovstvách.
Centrobasket bol zároveň kvalifikáciou na budúcoročné Majstrovstvá Ameriky 2013. Kvalifikovali sa na ne 4 najlepšie tímy.
Účastníci.
Pozn: Číslo v zátvorke udáva umiestnenie v medzinárodnom rebríčku Roon Ba k 5. júlu 2012.
Serie B

Serie B je druhá najvyššia futbalová liga v Taliansku. Túto súťaž hrá 20 tímov. Prvé dva postupujú priamo do Serie A. Nasledujúcich šesť tímov hrá play-off o tretie postupové miesto. Posledné tri kluby vypadávajú priamo do tretej najvyššej súťaže Lega Pro Prima Divisione. 16. a 17. tím v poradí hrajú vzájomnú baráž, pričom porazený zostupuje.
Zaujímavosti.
Prvým víťazom tejto súťaže bol klub Casale, ktorý ju vyhral v jej premiérovom ročníku 1929 – 30. Posledným víťazom je klub Brescia, ktorý vyhral aktuálny ročník 2018/19. Prvenstvo v počte triumfom drží FC Janov, ktorý vyhral celkovo 6-krát, pred Atalantou s 5. výhrami. Najviac sezón v Sérii B strávila Brescia, tu odohrala 60 ročníkov.
Boulton Paul Defiant

Boulton Paul Defiant bolo britské stíhacie lietadlo, ktoré bolo nasadené na začiatku druhej svetovej vojny (máj 1940 – 1942) do bojov proti Luftwaffe. Bolo to posledné bojovo nasadené stíhacie lietadlo v Royal Air Force, ktorého výzbrojou bola otočná veža na chrbte trupu.
Vznik a vývoj.
Lietadlo Boulton Paul Defiant vzniklo na základe špecifikácie F.9/35 ministerstva letectva. Všetka palebná sila lietadla bola koncentrovaná do streleckej veže, kvôli čomu bola vytvorená nová taktika – pilot mal dostať svoju stíhačku do takej pozície, aby strelec mohol čo najlepšie zasiahnuť nepriateľský bombardér. Strelecká veža mala najlepšie palebné pole najmä hore, pretože na bombardéry sa malo útočiť zdola. V lietadle Defiant nebola okrem streleckej veže už žiadna iná výzbroj, takže stroj bol bezbranný voči nepriateľským stíhačom, najmä pri útokoch spredu. Prvý prototyp lietadla Defiant po prvýkrát vzlietol 11. augusta 1937. Po prvej verzii Defiant Mk.I nasledovala výroba nie tak vysokého počtu mierne vylepšeného a výkonnejšieho Mk.II. Tiež sa vyrábala aj špeciálna verzia určená pre vlečenie cvičných cieľov (bolo vyrobených 140 kusov), TT. Mk.III, bez streleckej veže. Mnoho už existujúcich Defiantov bolo prestavaných do tejto podoby. Celkovo bolo vyrobených 1 064 kusov všetkých verzií.
Nasadenie.
Dodanie Defiantov jednotkám Royal Air Force bolo oneskorené kvôli vývojovým problémom až do obdobia rokov 1939 – 1940. Defianty sa najprv úspešne používali ako denné stíhačky, najmä nad Dunkerque, ale piloti Luftwaffe čoskoro odhalili ich prevádzkové a zbrojné nedostatky. Spočiatku si však neskúsení nemeckí stíhači plietli Defianty s lietadlami Hawker Hurricane. Približovali sa teda k nim zozadu zhora a nezriedka svoj fatálny omyl zistili až potom, keď strelec britského lietadla začal po nich strieľať. Nemeckí piloti sa však čoskoro naučili Defiant rozpoznávať, a potom sa situácia radikálne obrátila. Slabo vyzbrojený, pomalý a neohrabaný Defiant, ktorý nemohol strieľať dopredu a trpel komplikovanou komunikáciou medzi pilotom a strelcom, bol pre nemeckého stíhača ľahkým a prakticky bezbranným terčom. Len formácia väčšieho počtu Defiantov dokázala klásť účinnejší odpor, ktorý však vyžadoval čisto obrannú formáciu neumožňujúcu efektívny útok. Z tohto dôvodu začali Defianty plniť novú úlohu nočného stíhacieho lietadla (júl 1940) – najprv vo svojej pôvodnej výbave, neskôr boli niektoré stroje vybavené palubným vyhľadávacím radarom a s veľkými úspechmi vzlietali proti nemeckým nočným bombardérom. Stíhacia kariéra Defiantov skončila v roku 1942. Vtedy začali lietať schopnejšie nočné stíhačky, ale Defianty plnili naďalej svoju funkciu pri námorných záchranných operáciách, kedy vozili na palube dva záchranné člny, ktoré bolo možné zhodiť do vody, vliekli cvičné ciele a dve lietadlá lietali pri pokusoch s prvými katapultovacími sedadlami.
Purín

Purín je aromatická heterocyklická organická zlúčenina zložená z pyrimidínového a imidazolového jadra. Puríny, vrátane substitouvaných purínov a tautomérov, patria k najbežnejším dusíkatým heterocyklom v prírode. Puríny a pyrimidíny vytvárajú 2 skupiny dusíkatých báz. Dve zo štyroch deoxyribonukleových báz a dve zo štyroch ribonukleových báz sú puríny. Sú to adenín a guanín.
Dôležité puríny.
V prírode sa nachádza mnoho purínov. Dve dusíkaté bázy sú puríny adenín a guanín. Iné dôležité puríny sú hypoxantín, xantín, teobromín, kofeín, kyselina močová a izoguanín. 
Funkcia.
Okrem hlavnej úlohy purínov pri stavbe DNA a RNA sú puríny tiež zložkou mnohých dôležitých biomolekúl, ako sú napríklad ATP, GTP, cyklický AMP, NADH alebo koenzým A. Purín samotný sa dosiaľ v prírode nenašiel, ale je ho možné laboratórne syntetizovať. 
Puríny tiež môžu mať funkciu neurotransmiterov (látok schopných prenášať informáciu medzi neurónmi) pracujúcich na princípe purínergických receptorov. Adenozín aktivuje adenozínové receptory. 
História.
Pomenovanie "purín" (purum uricum) zaviedol nemecký chemik Emil Fischer v roku 1884. Dokázal ho poprvýkrát syntetizovať v roku 1899. Ako východiskovú látku použil kyselinu močovú, ktorá bola po prvý raz izolovaná z obličkových kameňov Scheeleom v roku 1776. Potom ju nechal zreagovať s chloridom fosforečným za vzniku 2,6,8-trichlóropurínu, ktorý bol následne premenený jodovodíkom a fosfónium jodidom na 2,6-dijódopurín. Potom následnej redukcii zinkovým práškom vznikol purín.
Metabolizmus.
Mnoho organizmov má metabolické dráhy schopné syntetizovať alebo rozložiť puríny. Sú prírodne syntetizované ako nukleotidy. Až 90% purínov sa v rámci organizmu recykluje, pretože ich syntéza je energeticky veľmi náročná.
Zdroje purínov.
Puríny sa nachádzajú vo vysokých koncentráciách v mäse, v niektorých vnútorných orgánoch, v ančovičkách, v herringoch, makrelách alebo v pive. Vegetariánska strava je chudobná na puríny.
Syntéza.
Okrem syntézy in vivo je možná aj umelá syntéza. Purín sa dá získať s dobrým výnosom (asi 71%) zahrievaním formamidu: 
Táto pozoruhodná reakcia sa preberá v teórii o vzniku života na Zemi. 
Ďalšia možná schéma: formamid sa zahreje v otvorenej nádobe zhruba na 28 hodín v olejovom kúpeli na 170-190 °C. Po oddestilovaní zvyšného formamidu sa urobí reflux metanolom. Nasleduje filtrácia, potom destilácia a produktom je takmer čistý purín.
Lega Pro Prima Divisione

Lega Pro Prima Divisione je tretia najvyššia futbalová liga v Taliansku. Túto súťaž hrá 36 tímov, ktoré sú rozdelené do dvoch skupín. Z každej skupiny postupujú dva tímy, teda celkovo štyri. Z toho víťaz skupiny priamo a nasledujúce štyri kluby hrajú play-off, ktorého víťaz postupuje tiež. Posledný tím v skupine automaticky vypadáva do štvrtej najvyššej súťaže Lega Pro Seconda Divisione. 14. až 17. tím hrajú vzájomnú baráž, pričom dva porazené kluby zostupujú.
Zaujímavosti.
Do roku 2008 sa tretia talianska liga nazývala Serie C1. Pred sezónou 1978-79 boli v Taliansku iba tri profesionálne futbalové ligy. Treťou bola Serie C. V roku 1978 bola Séria C rozdelená do dvoch líg - Serie C1 a Serie C2, pričom Séria C2 sa stala štvrtou ligou v poradí. V roku 2008 sa rovnako ako Séria C1 premenovala - na Lega Pro Seconda Divisione. Sériu C hrávali dokonca aj také kluby ako Neapol, FC Janov, či Sampdoria. Najviac sezón v tejto lige odohral klub menom SPAL.
Čuvaši

Čuvaši (po čuvašsky "чăвашсем"; po rusky "чуваши") predstavujú turkický národ, ktorý je autochtónny pre územie rozkladajúce sa od Povolžia až k Sibíri. Väčšina z nich žije v Čuvašsku a okolitých oblastiach, hoci na komunity Čuvašov možno naraziť v celom Rusku. Centrom Čuvašov je Čeboksary ("Šupaškar"), hlavné mesto Čuvašska.
Kultúra a náboženstvo.
Čuvaši hovoria po čuvašsky, zároveň používajú aj ruštinu a tatárčinu. Čuvaši sú dominantne pravoslávni, pretrvali medzi nimi aj predkresťanské tradície (Vattisen Jaly).
Počet v jednotlivých krajinách.
Rozdelenie v rámci Ruskej federácie.
Polovica Čuvašov žije v Čuvašsku, kde stabilne tvoria dve tretiny obyvateľstva. Zvyšok žije v okolitých regiónoch, resp. rozptýlený po celom Rusku.
NHL 2011/2012

Sezóna NHL 2011/2012 bola 94. sezóna severoamerickej ligy NHL a bola otvorená v Európe - 7. a 8. októbra 2011 v Helsinkách, Štokholme a Berlíne. Víťazom Stanley Cupu sa stal tím Los Angeles Kings.
NHL ocenenia.
All-Stars tímy.
I. tím.
Henrik Lundqvist (New York Rangers) - Erik Karlsson (Ottawa Senators), Shea Weber (Nashville Predators) - Jevgenij Malkin (Pittsburgh Penguins), James Neal (Pittsburgh Penguins), Ilia Kovaľčuk (New Jersey Devils)
II. tím.
Jonathan Quick (Los Angeles Kings) - Zdeno Chára (Boston Bruins), Alex Pietrangelo (St. Louis Blues) - Steven Stamkos (Tampa Bay Lightning), Marián Gáborík (New York Rangers), Ray Whitney (Phoenix Coyotes)
Coppa Italia

Coppa Italia (Taliansky pohár) je hlavná vyraďovacia súťaž v Talianskom futbale, ktorej organizátorom je Talianska futbalová federácia. Prvý ročník sa hral v roku 1922. V súťaži hrá 78 tímov.
Pohár sa hrá v dvoch fázach. V prvom kole (1. fáza) hrá 78 tímov z tretej, štvrtej a piatej najvyššej súťaže. V druhom kole hrá 60 klubov, pričom sa pridávajú aj kluby zo Série B. Tretie kolo hrajú už aj niektoré kluby zo Série A, ktoré sa umiestnili na nižších miestach ligy. Celkovo je v tomto kole 40 tímov. Vo štvrtom kole je 24 klubov. Potom nasleduje druhá fáza, a to postupne osemfinále (16 tímov – tu sa pridáva zvyšok klubov zo Série A), štvrťfinále (8 tímov), semifinále a finále.
Mirepoix (kuchyňa)

Mirepoix je zmes zeleru, mrkvy a cibule často používané vo francúzskej kuchyni. Existuje mnoho regionálnych variácii, ktoré môžu obsahovať rôzne ďalšie prísady či koreniny. Mirepoix surové, pečené, varené či restované na masle alebo olivovom oleji sa používa ako základ k mnohým jedlám. Patria sem vývary, polievky, omáčky či dusené pokrmy.
Táto kombinácia surovín sa často označuje za takzvanú "Svätú trojicu".
Dejiny.
Aj keď táto technika je pravdepodobne omnoho staršia, termín "mirepoix" pochádza z 18. storočia. Ako veľa ďalších pomenovaní vo francúzskej kuchyni aj toto pochádza z mena aristokrata ktorý zamestnával kuchára používajúceho častou túto techniku prípravy pokrmov – vojvodovi z Mirepoix (1699 – 1757).
NHL Entry Draft 2010

NHL Entry Draft 2010 bol 48. vstupný draft NHL. Konal sa 25. a 26. júna 2010 vo Staples centre v Los Angeles.
Anton Jánoš

Anton Jánoš (* 28. február 1958, Jablonové) je slovenský futbalový tréner a bývalý hráč. Je držiteľom UEFA PRO Couching Licencie od 1. marca 2005.
Kalmyčtina

Kalymčtina ("Хальмг келн") je západomongolský jazyk, ktorým hovoria Kalmyci, žijúci v Rusku. Okrem písma je prakticky totožný s jazykom Ojratov – ojratčinou, žijúcich v západnom Mongolsku a západnej Číne. Je materinským jazykom pre 500 000 ľudí (vrátane Ojratov). 
Kalmyčtina je jediným predstaviteľom mongolských jazykov na európskom území. UNESCO uvádza kalmyčtinu na zozname jazykov ohrozených vyhynutím. 84.1 % Kalmykov hovorí aj po rusky.
Dialekty.
Rozdiely medzi dialektmi sú zanedbateľné, ako u každého kočovného národa. 
Jazyk.
Kalymčtina patrí k mongolskej vetve altajskej jazykovej rodiny. Svojimi gramatickými funkciami sa kalmyčtina zaraďuje k aglutinačným jazykom; používa predovšetkým prípony. Vyznačuje sa samohláskovou harmóniou. Jej typickými gramatickými javmi sú:
Kalymčtina má 18 samohlások, ktoré sa odlišujú dĺžkou (krátke a dlhé a, ä, e, i, o, ö, u, ü, y). Dlhé samohlásky sa zapisujú zdvojením grafémy. Hláska y bola zaradená do kalmyckého fonémového systému pomerne nedávno. Samohlásky sa na začiatku slova vyslovujú s hláskou j.
Spoluhlások má kalmyčtina 27 (b, c, č, d, ď, dž, f, g, h, ch, j, k, l, ľ, m, n, ņ, p, r, s, š, šč, t, ť, v, z, ž), pričom 3 sú nepôvodné a používajú sa v slovách prebratých z ruštiny (f, šč, ž). V niektorých kombináciách sú spoluhlásky slabikotvorné.
Na vývoj kalmyčtiny mali určitý vplyv turkické, ugorské a tunguzské jazyky. Od mongolčiny sa odlišuje najmä:
Písmo.
Prvé kalmycké písomnosti boli napísané písmom todo-bičig (jasné písmo), ktoré vytvoril v 17. storočí mních Zaja Pandita na základe staromongolského písma. Písmo sa medzi Kalmykmi a Ojratmi značne rozšírilo. V Kalmycku sa používalo do r. 1924, Ojratia ho používajú dodnes.
V januári 1924 bola zavedená kalmycká abeceda na základe azbuky, pričom boli doplnené niektoré znaky. Abeceda bola v dvadsiatych rokoch niekoľkokrát reformovaná a používala sa do r. 1930. V r. 1930 bola abeceda prevedená do latinky, pričom boli zachované niektoré znaky doplnené predchádzajúcimi reformami. V r. 1938 bola abeceda znovu prevedená na základ azbuky a do súčasného stavu bola upravená v r. 1941.
Neptunizmus

Neptunizmus prekonaná teória v geológii, podľa ktorej vznikli všetky horniny kryštalizáciou z vodných roztokov. Presadzoval ju Abraham Gottlob Werner v 18. storočí.
Teória bola pomenovaná podľa Neptúna, starorímskeho boha morí. Vedecká debata medzi zástancami neptunistickej teórie a teórie vzniku hornín kryštalizáciou magmy – tzv. plutonistami, bola vo svojej dobe veľkou vedeckou diskusiou, ktorá nakoniec skončila víťazstvom plutonistov. Dnešné poznatky však jasne hovoria, že horniny vznikajú rovnako kyštalizáciou magmy (ako navrhovali plutonisti) ako aj usadzovaním alebo kryštalizáciou z vodných roztokov, čo je veľmi blízke tomu, čo pôvodne navrhovali neptunisti.
NHL 2010/2011

Sezóna NHL 2010/2011 bola 93. sezóna severoamerickej ligy NHL a bola otvorená v Európe - 7. a 8. októbra 2010 v Helsinkách, Štokholme a Prahe. Víťazom Stanley Cupu sa stal tím Boston Bruins.
Majstrovstvá Južnej Ameriky v basketbale mužov 2012

Majstrovstvá Južnej Ameriky v basketbale mužov 2012 boli v poradí 45. majstrovstvá Južnej Ameriky v basketbale mužov, ktoré organizuje Americká basketbalová federácia (FIBA Americas). Konali sa v meste Resistencia, v provincii Chaco, v Argentíne od 18.22. júna 2012, za účasti 8 tímov.
Titul síce obhajovali Brazílčania, ale Argentína na domácej pôde vyhrala svoj 13. titul.
Turnaj bol zároveň kvalifikáciou na budúcoročné Majstrovstvá Ameriky 2013. Kvalifikovali sa na ne 5 najlepších tímov.
Účastníci.
Pozn: Číslo v zátvorke udáva umiestnenie v medzinárodnom rebríčku Roon Ba k 12. júnu 2012.
KHL 2011/2012

Sezóna KHL 2011/2012 bola štvrtým ročníkom KHL. Sezóna sa začala 7. septembra 2011, ale hneď v prvý deň bola poznamenaná pádom lietadla tímu Lokomotiv Jaroslavľ, pri ktorom zahynuli všetci hráči tímu. Obhajcom titulu bol Salavat Julajev Ufa. Víťazom sa stal tím OHK Dinamo Moskva.
Účastníci.
Prvýkrát sa zúčastnil slovenský tím HC Lev Poprad, počet účastníkov sa tak mal zvýšiť na 24. Po páde lietadla s hráčmi lokomotívu Jaroslavľ sa však ročník odohral s 23 tímami.
Play-off.
Finále o Gagarinov pohár.
Avangard Omsk - OHK Dinamo Moskva 3:4 na zápasy (2:1, 1:2, 1:0, 2:1 pp, 2:3, 2:5, 0:1)
FK Dukla Praha

FK Dukla Praha je pražský futbalový klub. Momentálne hrá najvyššiu českú futbalovú súťaž Chance ligu.
História.
Oficiálnym právnym pokračovateľom federálnej Dukly Praha je český klub Marila Příbram. Súčasná Dukla Praha vznikla z pôvodného tímu Dukla Dejvice, ktorý bol založený v roku 1959 v Prahe. Práve Dukla Dejice sa v roku 2001 premenovala na FK Dukla Praha a zaujala jej miesto v Pražskom prebore. V roku 2006 získala nová Dukla Praha licenciu od moravského klubu Jakubčovice a zaujala jeho miesto v 2. českej lige. V sezóne 2010-11 sa Dukle podarilo zvíťaziť v druhej lige a postúpiť do najvyššej českej súťaže. V prvom ročníku Gambrinus ligy skončila Dukla Praha na 6. mieste.
Športové úspechy.
Druhá česká futbalová liga
Externé odkazy.
Oficiálna webová stránka
FC Zbrojovka Brno

FC Zbrojovka Brno je tradičný moravský futbalový klub. V sezóne 2012 – 13 bude hrávať najvyššiu českú futbalovú súťaž Gambrinus ligu.
V sezóne 2011 – 12 skončilo Brno v 2. lige až na štvrtom mieste. No keďže prvý tím súťaže FK Ústí nad Labem a tretí klub v poradí FK Baník Sokolov nesplnili licenčné podmienky pre Gambrinus ligu, postúpilo práve Brno, čím sa po sezóne vrátilo späť do najvyššej českej súťaže. Fanúšikovia klubu udržiavajú družbu so slovenským ŠK Slovan Bratislava.
Športové úspechy.
Česko-slovenská futbalová liga
1. česká futbalová liga
Ontario Hockey League

Ontario Hockey League (OHL) je jedna z troch hlavných kanadských juniorských líg, ktoré dohromady tvoria Canadian Hockey League (CHL). Ligy sa môžu zúčastniť hokejisti vo veku od 15 do 20 rokov.
História.
História juniorského hokeja v Ontáriu začala v roku 1896 založením organizácie Ontario Hockey Association (OHA). Od tej doby prešla organizácia juniorského hokeja v Ontariu štyrmi etapami. V roku 1933 bola juniorská divízia rozdelená do dvoch úrovní na juniorky A a juniorky B. V roku 1972 bola vyššia úroveň rozdelená na ďalšie dve úrovne a to na I. a II. triedu. V roku 1974 sa hlavné juniorská I. trieda oddelila od OHA a vznikla tak Ontario Major Junior Hockey League (OMJHL). V roku 1980 bola OMJHL premenovaná na Ontario Hockey League.
Sezóna.
20 tímov OHL hrá 68 nepravidelne rozložených zápasov. Liga začína v treťom celom týždni v septembri a beží až do tretieho týždňa v marci. 90% zápasov je hrané medzi štvrtkom a nedeľou, aby sa minimalizoval počet zameškaných dní študentov v školách. 95% hokejistov ligy študuje vysokú školu alebo univerzitu. Aktuálne je asi 20% hokejistov NHL absolventov OHL a 54% hokejistov NHL absolventov CHL.
Play-off a Memorial Cup.
Víťazi play-off získavajú J. Ross Robertson Cup. Pohár je pomenovaný po Johnovi Rose Robertson, ktorý bol prezidentom Ontario Hockey Association medzi rokmi 1901 a 1905.
Do play-off postupuje 16 najlepších tímov základnej časti, 8 z každej konferencie. Tímy medzi sebou hrajú maximálne sedemzápasové série (na 4 víťazstvá) a víťaz každej série postupuje do ďalšieho kola. Posledné 2 tímy nakoniec vo finále súperovi o už spomínaný J. Ross Robertson Cup.
Víťaz OHL potom súperia s víťazmi z WHL, QMJHL a hostiteľským tímom turnaja o Memorial Cup, ktorý je udeľovaný juniorským šampiónom Kanady. Hosťovanie turnaja sa strieda každú sezónu medzi troma ligami (OHL, QMJHL a WHL).
Rekordy OHL.
Individuálne rekordy
Tímové rekordy
Taylor Hall

Taylor Štrba Hall (* 14. november 1991, Calgary, Alberta, Kanada) je profesionálny kanadský hokejový útočník (so slovensko-austrálskymi koreňmi , mamka Kim Strba je 100% Slovenka) hrajúci v tíme Boston Bruins v severoamerickej NHL. Profesionálnu kariéru začal roku 2010, hrá na ľavom krídle.
Kariéra.
S hokejom začínal v rodnom Calgary. V roku 2007 si ho vybral tím Windsor Spitfires. V juniorskej lige OHL nastúpil počas troch sezón na 183 dueloch, v ktorých získal 280 bodov (123+157). V roku 2010 bol draftovaný klubom Edmonton Oilers. Nosí dres s číslom 4.
Arkas

Arkas môže byť:
Euphoria

"Euphoria" je pieseň švédskej speváčky Loreen. Pieseň zložili známi švédski textári a Peter Boström a produkovaná bola Boströmom a spoločnosťou SeventyEight. Je známa ako švédsky víťazný zástupca na pesničkovej súťaži Eurovision Song Contest 2012, ktorá sa v konala v azerbajdžanskom hlavnom meste Baku. Skladba vyhrala súťaž s celkovým počtom 372 bodov, čo je druhý najvyšší počet v histórii súťaže.
TSV 1860 München

TSV 1860 München, celým menom Turn- und Sportverein München von 1860 e. V, slovensky TSV 1860 Mníchov je futbalový klub z nemeckého mesta Mníchov. V sezóne 2017–18 hrá 4. nemeckú futbalovú súťaž v bavorskom regióne (Regionalliga Bayern).
História.
Začiatky športového oddielu siahajú až do roku 1848. Avšak pre zložitú situáciu v Európe bol klub kvôli údajným "republikánskym" aktivitám zakázaný bavorskou monarchiou. Až v roku 1860 sa podarilo klub oficiálne obnoviť. Nasledovalo zlúčenie s viacerými miestnymi športovými oddielmi a v roku 1860 začal klub pôsobiť pod menom Turnverein München. Futbalový oddiel bol vytvorený v roku 1899. V roku 1919 sa klub premenoval na TSV München 1860.
Prvú Bundesligu hral klub naposledy v sezóne 2003–04, kedy však skončil na 17. mieste a vypadol. Od tej doby hral v druhej najvyššej nemeckej súťaži. V sezóne 2016–17 skončil tím na 16. mieste a z 2. Bundesligy vypadol. Zároveň nezískal licenciu do 3. Bundesligy kvôli neochote investora Hassana Ismaika zaplatiť potrebné poplatky. V sezóne 2017–18 sa preto TSV 1860 Mníchov prvýkrát vo svojej histórii ocitol v štvrtej lige.
Športové úspechy.
Prvá nemecká liga
Nemecký pohár
Pohár víťazov pohárov
Externé odkazy.
Oficiálna webová stránka
Jozef Heriban

Jozef Heriban môže byť:
Folk metal

Folk metal je subžáner heavy metalovej hudby, ktorý vznikol v Európe počas 90. rokov. Ako názov napovedá, je žáner zmesou heavy metalu s tradičnou folkovou hudbou. Zahŕňa v sebe rozsiahle použitie folkových hudobných nástrojov, a menej rozšírené tradičné štýly spevu.
Najskorší príklad folk metalu bola anglická skupina Golgotha, ktorej EP "Dangerous Games" obsahuje zmes New Wave of British Heavy Metal a folkové štýly.
Charakteristika.
Vo folk metale sa používajú tie isté nástroje, aké sú používané v heavy metale: gitary, basgitaru, bicie a speváka. Početné množstvo folk metalových skupín využíva horlivých huslistov vo svojej zostave. Medzi ne patria skupiny ako Skyclad, Subway to Sally, Schandmaul, Mägo de Oz, Silent Stream of Godless Elegy, Korpiklaani, Lumsk, Elvenking, Eluveitie a Tuatha de Danann. Plechová píšťala či flauta môže byť videná v niektorých keltských metalových skupinách ako Cruachan, Waylander a Eluveitie. Flauta môže byť videná aj v iných skupinách ako Metsatöll, Schandmaul a Morgenstern.
Ivan Kršiak

Ivan Kršiak (* 26. jún 1977, Banská Bystrica) je slovenský filmový režisér a hudobník. 
Je absolventom Akadémie umení, Fakulty dramatických umení, Katedry dokumentárnej tvorby v Banskej Bystrici pod pedagogickým vedením režisérky Olgy Sommerovej. Od 2002 je členom undergroundovej hudobnej formácie Orchester nového primitivizmu. Od roku 2005 spolupracuje s režisérom a kameramanom Ľubomírom Viludom. Za svoju autorskú filmovú tvorbu získali množstvo prestížnych medzinárodných ocenení. Je spoluzakladateľom nezávislej filmovej skupiny Pastiersky film. Od roku 2010 pôsobí ako prodekan Fakulty dramatických umení Akadémie umení v Banskej Bystrici.
Ľubomír Viluda

Doc. Mgr. art. Ľubomír Viluda, ArtD. (* 28. júl 1973, Trstená) je slovenský režisér.
Životopis.
Začínal ako autor humoristických príspevkov pre Rádio Rebeca a písal aforizmy a fejtóny pre regionálny týždenník "Naša Orava". Od roku 1999 spolupracoval so Slovenským rozhlasom, ako autor príspevkov (sprievodný text, fejtóny, scénky, humoresky, aforizmy, rozhovory s deťmi) pre zábavníky, najmä "Sobotník" (Banská Bystrica) a "Superschopa" (Košice). V Rádiu Devín boli odvysielané jeho humoristicko – satirické pásma "Jánošík" (2002), "Človečinec" (2003) a "Cesta okolo sveta" (2004).
V roku 2008 absolvoval štúdium filmovej a dokumentárnej tvorby na Fakulte dramatických umení Akadémie umení v Banskej Bystrici. V oblasti audiovízie začal pracovať v roku 2000 ako redaktor v Mestskej televízii v Dolnom Kubíne, kde nakoniec pôsobil aj ako technik a kameraman. Od roku 2005 pracuje externe pre rôzne produkčné spoločnosti ako kameraman a režisér. Realizoval okrem iného dokumentárny cyklus "Lekárske omyly a víťazstvá" (2005) pre STV, päť dielov hraného kriminálneho seriálu "V mene zákona" (2009) pre TV Markíza a dokumentárny film "Pohľad do zrkadla" (2010) pre STV. Od roku 2008 pôsobil ako asistent na Fakulte dramatických umení Akadémie umení v Banskej Bystrici, v rokoch 2009 – 2010 bol jej prodekanom. Od roku 2010 je na tejto fakulte vedúcim Katedry dokumentárnej tvorby.
Arkas (mytológia)

Arkas alebo Arkás (starogr. "Αρκάς" – "Arkas", ) je v gréckej mytológii syn najvyššieho boha Dia a jeho milenky Kallisty, dcéry lykosúrskeho kráľa Lykaóna. 
Kalisto bola jednou z dievčat družiny bohyne lovu Artemis. Jej krása upútala pozornosť najvyššieho boha Dia, ktorý ju zviedol tak, že vzal na seba podobu Artemidy. Artemis neskôr pri kúpaní spozorovala, že Kallisto čaká dieťa, nahnevala sa na ňu a zo svojej družiny ju vyhnala. Kalisto potom opustená v horách porodila syna Arkada. Keď sa to následne dozvedela žiarlivá Diova manželka Héra, tá ju za trest premenila na medvedicu. 
Arkas sa stal následníkom lykosúrskeho kráľa Nyktima. Od Triptolema sa naučil pestovať plodiny, piecť chlieb, pliesť tkaniny, a mnohé iné veci. Tieto znalosti následne zaviedol vo svojom kráľovstve do praxe. Oženil sa s nymfou Eratou,(podľa inej verzie s Leaneirou , alebo s Meganeirou) a mali spolu dcéru Hyperippu a synov Azana, Afeida a Elata, ktorí sa po mnohých rokoch stali jeho následníkmi. 
Kráľ Arkas bol vášnivý poľovník a jedného dňa pri love natrafil práve na medvedicu, ktorá bola jeho matkou a chcel ju zabiť. Zabránil mu v tom ale Zeus, aj jeho premenil na medveďa a potom ich oboch odškodnil tak, že ich vyzdvihol na nebo, kde dodnes žiaria ako súhvezdia "Veľkej a Malej medvedice". 
Arkada až do našich čias pripomína Arkádia, ako bol po ňom pomenovaný lykosurský kraj. Obyvatelia hornatého kraja Arkádie sú známi svojim pokojným, priam idylickým pastierskym životom.
Svetová kvalifikácia v basketbale žien na LOH 2012

Svetová kvalifikácia v basketbale žien na LOH 2012 bola svetová kvalifikácia v basketbale žien na Letné olympijské hry 2012 v Londýne, ktorú organizuje Medzinárodná basketbalová federácia (FIBA). Konala sa v Ankare, v Turecku od 25. júna1. júla 2012, za účasti 12 tímov. Súťažilo sa o 5 miesteniek na olympijský turnaj. Jediným dejiskom podujatia bola Ankara Arena. 
Kvalifikovaní častníci.
Pozn: Číslo v zátvorke udáva umiestnenie v medzinárodnom rebríčku FIBA v roku 2011.
Azán

Azán môže byť:
Azan

Azan alebo Azán () je v gréckej mytológii syn lykosúrskeho kráľa Arkada a nymfy Eraty.(podľa iných verzii Leaneiry, alebo Meganeiry)
Azan syn Arkada mal troch súrodencov, sestru Hyperippu a bratov Afeida a Elata, ktorí sa stali spolu s ním po rozdelení Arkádie kráľmi. Oženil sa s Hypolitou, dcérou Dexamena a mal s ňou syna Kleitora. Keď Azan zomrel, na jeho počesť sa konali v Lykosúrii prvé pohrebné hry v histórii. Súťažili v atletike a v konských pretekoch a tieto hry sa na jeho počesť konali aj v neskorších časoch.
Gagarinov pohár

Gagarinov pohár () je trofej pre víťaza Kontinentálnej hokejovej ligy, ktorá sa udeľuje každoročne víťazovi play-off.
Pôvod.
Pohár je pomenovaný podľa slávneho kozmonauta Jurijho Gagarina, ktorý 12. apríla 1961 ako prvý človek na svete vyletel do vesmíru.
Halo 3

Halo 3 je sci-fi hra určená pre hernú konzolu Xbox 360. 
Dej hry.
Planétu Zem napadol agresívny druh mimozemšťanov, ktorý chce planétu dobyť a nechať si ju pre seba. V hre hráč vystupuje ako špeciálne cvičený robo-vojak prototypu SPARTAN 117, ktorý sa zameriava na odstránenie mimozemšťanov. Hra začína v dažďovom pralese, kde hráč s malou skupinou vojakov zabije niekoľko mimozemšťanov.
Koruna Zeme

Koruna Zeme "(angl. Seven Summits)" je názov pre sedem najvyšších vrcholov jednotlivých svetadielov. Predstavuje prestížny horolezecký projekt, ktorý v 80. rokoch 20. storočia zadefinoval amatérsky horolezec Richard Bass a neskôr modifikoval Reinhold Messner.
História.
Prvým, kto si vytýčil zdolať najvyššie vrcholy siedmich kontinentov bol podnikateľ a amatérsky horolezec Richard Bass. Jeho nasledovníkom bol Pat Morrow, ktorý však akceptoval i Messnerov zoznam a 7. mája 1986 sa stal prvým horolezcom, ktorý zdolal všetkých osem vrcholov, obsiahnutých v oboch zoznamoch.
Prvou ženou, ktorá dokázala úspešne vystúpiť na Korunu Zeme, bola "Junko Tabeiová" (28. júla 1992).
Zo Slovenska sa na najvyššie vrcholy kontinentov dostal Peter Hámor.
Dexamenos

Dexamenos (starogr. "Δεξαμενός" – "Dexamenos") môže byť:
Mozek

Mozek je piaty album brnianskej rockovej skupiny Progres 2. Vyšiel v roku 1984, ide o štúdiovú verziu koncertného audiovizuálneho predstavenia.
Opis albumu a jeho história.
V roku 1983 z Progres 2 odišli klávesista a spevák Roman Dragoun s gitaristom Milošom Morávkom. Zostávajúci dvaja členovia, bubeník Zdeněk Kluka a basgitarista Pavel Pelc, prizvali na spoluprácu gitaristu a speváka Aleše Bajgera a druhého gitaristu Petra Peteraja a spoločne začali vytvárať ďalší monotematický projekt, rockovú operu "Mozek". Šlo o audiovizuálny program prevažne na texty Vladimíra Čorta, príbeh prevzali z poviedky "Maxwellove rovnice" od Anatolija Dneprova.
"Mozek" rozpráva o matematikovi profesorovi Rauchovi, ktorý potrebuje vypočítať zložité rovnice a ktorý objaví v novinách inzerát ponúkajúci vyriešenie takých rovníc. Pri stretnutí ale narazí na šialeného Krafstudta, ktorý pomocou generátora mozgových impulzov ovláda armádu najlepších matematikov, kam je umiestnený i profesor Rauch. Nakoniec ale príde k vzbure a uväznení ľudia sú oslobodení.
Vydávanie albumu.
Album "Mozek" vyšiel na LP v roku 1984 vo vydavateľstve Panton.Na CD vyšiel album prvý raz ako dvojalbumová kompilácia "Mozek/Změna" v Sony Music/Bonton v roku 2000. Prvá samostatná reedícia na CD vyšla v roku 2009 vo vydavateľstve FT Records.
Zoznam skladieb.
Reedícia vydaná v roku 2009 obsahovala aj nasledujúce bonusy:
Majstrovstvá Oceánie v hádzanej mužov 2012

Majstrovstvá Oceánie v hádzanej mužov 2012 boli v poradí 5. majstrovstvá Oceánie v hádzanej mužov, ktoré organizuje Oceánska hádzanárska federácia (OHF). Konali sa v Sydney, v Austrálii od 22.23. júna 2012, za účasti iba 2 tímov. Pôvodne sa oceánske majstrovstvá v roku 2012 mali hrať na Cookovych ostrovoch. Víťazom sa štvrtýkrát stala Austrália, ktorá vyhrala obidva zápasy.
Tieto majstrovstvá Oceánie boli zároveň kvalifikáciou na budúcoročné MS 2013. Kvalifikoval sa na ne iba víťazný tím.
Kontinentálny pohár (KHL)

Kontinentálny pohár (, ) je trofej pre víťaza základnej časti v Kontinentálnej hokejovej lige (KHL).
Pôvod.
Názov trofeje bol zvolený na základe hlasovania návštevníkov oficiálneho webu KHL. Za tento názov hlasovalo 14 118 ľudí.
Manuel Neuer

Manuel Neuer (* 27. marec 1986, Gelsenkirchen, Nemecko) je bývalý nemecký futbalista, hrajúci na pozícii brankára za Nemecké národné futbalové mužstvo. V roku 2014 bol nominovaný na Európskeho futbalistu roka. 
Kariéra.
Klubová kariéra.
Schalke 04.
Neuer prešiel všetkými mládežníckymi kategóriami v Schalke 04 a v roku 2005 podpísal profesionálnu zmluvu. V nemeckej Bundeslige debutoval ako dvadsaťročný v sezóne 2006/2007. Aj napriek nízkemu veku sa všeobecne predpokladalo, že je potencionálnym nástupcom Jensa Lehmanna v Nemeckom národnom futbalovom mužstve. Dostal sa do užšieho výberu na ocenenie UEFA Club Goalkeeper of the Year, v ktorom bol najmladším a tiež jediným Bundesligovým brankárom.
Bayern Mníchov.
1. júna 2011 potvrdilo vedenie klubu Schalke, aj Bayern Mníchov, že Neuer prestúpi do Bayernu Mníchov v júli 2011. Neuer podpísal päťročnú zmluvu, ktorej platnosť uplynie v júni 2016. Prestup stál 22 miliónov eur, ktorý z Neuera urobil druhého najdrahšieho brankára všetkých čias.
Neuer sa zúčastnil Finále UEFA Ligy majstrov 2012 proti Chelsea a v tomto zápase sa zúčastnil penaltového rozstrelu. Chytil prvú penaltu strelenú Juanom Matom, ale zvyšok penált Chelsea skórovala a Mníchov prehral tento zápas 4 – 3 v penaltách.
Za rok vyhrali tuto trofej proti Borusii Dortmund 2-1 .
Reprezentačná kariéra.
Prešiel postupne niekoľkými mládežníckymi výbermi Nemecka. V roku 2009 vyhral so svojím tímom Majstrovstvá Európy vo futbale hráčov do 21 rokov 2009, vo finále proti Anglicku si udržal čisté konto vo výhre 4 – 0.
2. júna 2009 hral prvý zápas za A tým Nemecka proti Spojeným arabským emirátom.
Po šokujúcej smrti Roberta Enkeho v novembri 2009 a zranení René Adlera sa stal nečakane brankárskou jednotkou nemeckého tímu pre Majstrovstvá sveta vo futbale 2010. V základnej skupine inkasoval iba jeden gól v prehranom zápase proti Srbsku. V osemfinále proti Anglicku bol pri spornom momente, kedy rozhodca neuznal súperovi regulárny gól, ktorý aj podľa Neuera mal platiť.
Súkromný život.
Neuer sa narodil v Gelsenkirchene v Porýní-Vestfálsku. Navštevoval Gesamtschule Berger Feld podobne ako mnoho ďalších významných futbalistov ako Mesut Özil. Jeho brat Marcel je v súčasnosti rozhodca vo Verbandslige. Svoj prvý zápas hral dňa 3. marca 1991, len 24 dní po svojich 15. narodeninách. Neuerov idol v detstve bol nemecký a byvalý brankár Schalke 04 Jens Lehmann.
Triptolemos

Triptolemos (starogr. "Τριπτόλεμος" – "Triptolemos", ) je v gréckej mytológii syn eleuzínskeho kráľa Kelea a jeho manželky Metaneiry (alebo – podľa Apolodóra – syn Gaie a Ókeana). Mal mladšieho brata Démofoónta.
Triptolemova matka prijala vo svojom paláci Demeter, bohyňu plodnosti zeme a úrody, hľadajúcu v podobe obyčajnej ženy svoju dcéru Persefonu (niekedy nazývanú Kora), ktorú uniesol Hádes do podsvetia. Z vďačnosti dala Demeter Triptolemovi vzácny dar – pšeničné zrná a ako prvého človeka ho naučila obrábať pôdu a mnohé iné pre poľnohospodárov dôležité veci. Na jej príkaz sa potom stal učiteľom poľnohospodárstva všetkých národov. Naučil ľudí orať a siať, na čarovnom voze, ťahanom okrídlenými drakmi lietal z krajiny do krajiny.
Demeter ho pri tejto činnosti tiež ochraňovala. Keď chcel skýtsky kráľ Lynkos Triptolema zabiť a slávu vynálezcu poľnohospodárstva si prisvojiť, premenila ho na rysa.
Po smrti sa podľa niektorých antických písomných prameňov stal Triptolemos v podsvetí váženým sudcom.
Lynkos

Lynkos (starogr. "Λύγκος" – "Lynkos", ) môže byť v gréckej mytológii:
Lynkos (mytológia)

Lynkos (starogr. "Λύγκος" – "Lynkos", ) je v gréckej mytológii skýtsky kráľ, premenený bohyňou Demeter na rysa.
Eleuzínsky kráľ Keleos so svojou manželkou Metaneirou poskytli prístrešie a pohostinnosť bohyni Demeter, ktorá v podobe obyčajnej ženy blúdila svetom a hľadala svoju dcéru Persefonu unesenú bohom podsvetia Hádom.
Demeter, bohyňa plodnosti zeme a úrody, preto z vďačnosti darovala staršiemu Triptolemovi zrná pšenice, naučila ho pestovať obilie a mnohé pre poľnohospodárov dôležité veci a prikázala mu, aby sa stal učiteľom poľnohospodárstva všetkým národom. Mladšiemu Démofoóntovi chcela darovať nesmrteľnosť, ale keď ju pri tajnom obrade mazania ambróziou a kalenia ohňom pristihla jeho matka, hrozne vykríkla a bohyňa sa zľakla, Démofoón jej spadol do ohňa a zhorel. Bohyňa mu tak nedarovala večný život, ale aspoň večnú slávu.
Triptolemos sa na svojich cestách za vzdelávaním roľníkov dostal so svojím čarovným vozom ťahaným okrídlenými drakmi až do ďalekej Skýtie, až na severnom pobreží Čierneho mora. Odovzdal svoje skúsenosti tamojšiemu kráľovi Lynkovi. Lenže tomu nestačili len nové znalosti, chcel mať aj Triptolemovu slávu a byť známy ako prvý učiteľ poľnohospodárstva.
V okamihu, keď sa v noci vkradol do jeho spálne s úmyslom Triptolema zabiť, bohyňa Demeter ho premenila na rysa a poliam sa musí navždy vyhýbať.
Démofón

Démofón alebo Démofoón (starogr. "Δημοφῶν, Δημοφόων" – "Démofón, Démofoón", ) môže byť:
Demophon

Demophon môže byť: